title: tugal migratsiya - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: |
  O‘zbekiston respublikasi oliy va o‘rta maxsus ta’lim vazirligi namangan davlat universiteti Pdf ko'rish
  |
  bet | 402/652 | Sana | 11.07.2024 | Hajmi | 8,58 Mb. | | #267370 |
  Bog'liq IQTISODIYOT NAZARIYASItugal migratsiya
  – aholining doimiy yashash joyini o’zgartirishi bilan bog’liq
  migratsiya;
  2)
  tebranuvchi migratsiya
  – ishchi kuchining bir hududdan boshqa hududga
  muntazam davriy ravishda qatnab ishlashi bilan bog’liq migratsiya;
  3)
  mavsumiy migratsiya
  – mavsumiy ish faoliyati bilan bog’liq migratsiya;
  4)
  tasodifiy migratsiya
  – ishchi kuchining ba’zi hollarda boshqa hududlarga
  borib kelishi bilan bog’liq migratsiya.
  Ishchi kuchi migratsiyasi shunchaki ro’y bermay, uning negizida ma’lum
  ijtimoiy-iqtisodiy sabablar yotadi. Ishchi kuchi migratsiyasining iqtisodiy vazifasi
  sifatida mamlakat bo’ylab mehnat resurslari samarali taqsimlanishini ta’minlash,
  ishchi kuchiga bo’lgan talab va taklif nisbatini muvofiqlashtirish hisoblanadi. Bu
  vazifaning amalga oshishi natijasida ishchi kuchidan foydalanish samaradorligi
  oshadi.
  Ishchi kuchi migratsiyasining ijtimoiy vazifasi aholi turmush darajasini oshirish,
  inson omilining ijtimoiy hayotdagi roli va mavqeini yanada yuksaltirishdan iborat.
  Ishchi kuchini takror hosil qilish uning to’la va samarali ish bilan band bo’lish
  muammosini ham o’z ichiga oladi. Ish bilan to’la band bo’lishni mutlaq ma’noda
  tushunmaslik kerak. Birinchidan, ishsizlikning ma’lum darajasi iqtisodiyot uchun
  me’yordagi hol hisoblanadi. Ikkinchidan, ish bilan to’la band bo’lish mehnatga
  layoqatli barcha kishilar albatta umumlashgan (davlat va jamoa korxonalarida) ishlab
  chiqarishga jalb etilishi zarurligini anglatmaydi. Ularning bir qismi o’zini oilada
  xizmat ko’rsatishga, bolalar tarbiyasiga, shuningdek, xususiy korxonalar va shaxsiy
  yordamchi xo’jalikda mehnat qilishga, yakka tartibdagi mehnat faoliyati bilan
  shug’ullanishga bag’ishlashi mumkin. Uchinchidan, ish bilan to’la band bo’lish uning
  samaradorligi bilan, mehnat resurslaridan g’oyat oqilona foydalanish bilan qo’shib
  olib borilishi kerak.
  |
  | |